Publication: Magyar Közlöny
Issue: MK-2011-75 (Year: 2011, Number: 75)
Era: contemporary
Section: 2011. évi LXXXIII. törvény
Paragraph Index: 116

27. Cikk FELMONDÁS Ez az Egyezmény mindaddig hatályban marad, ameddig az egyik Szerzõdõ Állam fel nem mondja. Az Egyezményt annak hatálybalépésétõl számított öt év után bármelyik Szerzõdõ Állam felmondhatja úgy, hogy legalább hat hónappal bármelyik naptári év végét megelõzõen a felmondásról diplomáciai úton értesítést ad. Ebben az esetben ezen Egyezmény mindkét Szerzõdõ Államban hatályát veszti: (a) a forrásnál levont adók tekintetében a felmondásról szóló értesítés adásának évét közvetlenül követõ naptári év január 1-jén vagy azt követõen keletkezett jövedelmekre; (b) az egyéb jövedelemadók tekintetében a felmondásról szóló értesítés adásának évét közvetlenül követõ naptári év január 1-jén vagy azt követõen kezdõdõ bármely adóévre kivethetõ adókra. Ennek hiteléül a saját Kormányuk által kellõ meghatalmazással rendelkezõ alulírottak az Egyezményt aláírták. Készült két példányban Budapesten 2011. április 27. napján magyar, dán és angol nyelven, mindegyik szöveg egyaránt hiteles. Eltérõ értelmezés esetén az angol nyelvû szöveg irányadó. a Magyar Köztársaság nevében a Dán Királyság nevében (alárások) JEGYZÕKÖNYV A Magyar Köztársaság és a Dán Királyság között a kettõs adóztatás elkerülésérõl és az adóztatás kijátszásának megakadályozásáról a jövedelemadók területén

Source: https://magyarkozlony.hu/hivatalos-lapok/e28b93f48eeefbd42f7cf6bf52ec7292218bc1a0/dokumentumok/001a14bd593e7f41e8750ff8eb4adfad2b55c36b/letoltes